Tusa-d tseɣut-a deg taggara n temlilit i d-yeḍran gar uneɣlaf Amenzu amuriṭani, Mohamed Ould Bilal akked uneɣlaf n Yiweẓla n uzɣar akked Umɣiwan aɣelnaw yellan deg uzɣar, Ramtane Lamamra, yellan imir-a deg yiwet n tirzi deg Muriṭanya s yisem-is d Amazan uzzig n uselway n Tegduda, Abdelmadjid Tebboune, i d-yenna uneɣlaf n Yiweẓla n uzɣar deg yiwen n ulɣu.
I lmend n tegnit-a, aneɣlaf Amenzu amuriṭani izul aswir afeɣnami akked tdinamit iɣeḍmen assaɣen isindisanen yellan gar snat n tmura.
Deg wattal-a, zzirgen-d sin yiḥricen-a ɣef tixxutert n usemlili n tesmilt Tameqqrant tucrikt deg ukud awezlan, akked usermed n yinagrawen n unmireg asindisan i wakken ad neḍmen asmahel yelhan n tɣawsiwin yettunefken i snat n tmura ladɣa deg teɣula n usileɣ, n tfellaḥt, n tdawsa akked usegmi, akked tɛessast n uḍfar akked usektazel n useddu n yisenfaren ucriken.
kab_Latn kab_Latn kab_Latn